Ғиниәтулла Сафиулла улы. Уныһы, төптәнерәк уйлаһаң, шулай инде. Аҡыллы беҙҙең йәштәр, ҡайҙа ла юғалып ҡалмайҙар, үҙҙәре донъя кимәлендә бит фекер йөрөтөрлөк, шул аренала үҙ урындарын табалар ҙа. Тик тыуған ерҙәрен, халҡын онотмаһындар, форсаттары булғанда ярҙам ҡулы һуҙһындар ине, туҡрап-туҡрап теге донъяға китер ваҡыт еткәс кенә уларҙы иҫтәренә төшөрмә - һендәр ине ул. Халҡыбыҙҙа һәр саҡ иң алға ҡуйылған ҡиммәттәр – тыуған ер, туған тел һәм халыҡ ҡәҙере культының һүнеүе милләтте һәләкәткә килтермәҫме һуң? Ағиҙелдең аръяғында бер энәгә бер һыйыр тигән һымаҡ, бөтәһе лә тырымтырағай таралып бөтһә? Әлбиттә, һәр заманда яҡшы шарттарҙы эҙләү, шуға ынтылыу булған. Башҡортостаныбыҙ тип кенә ятмайбыҙ шул. Әле лә шулай инде, ҡыҙғанысҡа ҡаршы. Ә шулай ҙа ҡайҙа ла юғалып ҡалмаҫтай, үҙ урынынтабырҙай, донъя кимәлендә фекер йөрөтөрҙәй булған йәштәребеҙ башҡорттарҙы сит ерҙә түгел, ә үҙ илендә күтәрһәләр, ниндәй яҡшы булыр ине.